Ioannes Franciscus Giudice

Ioannes Franciscus Giudice (Patavii die 25 Ianuarii 1961 natus) est physicus Italicus.

 Vita 
In Patavina Universitate doctoris insigne consecutus est, atque in Tergestina Schola Superiorum Studiorum philosophiae doctor electus est. Sua studia ad physicam particularum elementariarum, Theoriam Canonicam, et supersymmetriam consecravit. Operam in Officina Fermiensi dedit, ubi maximum particularum acceleratrum in Mundo Novo constructum erat, et in Universitate Texana, cum physici Civitatum Foederatarum illo tempore Superducentem Super Conflictorem (SSC) aedificarent.

Philosophiae naturalis vir doctus, theoriam particularum elementariarum perlegit in Consilio Europaeo Requisitionis Nuclearis (CERN), a plerisque civitatibus Europaeis creatum Genavae in fine Helvetiae et Galliae. Rector CERN Collegii Physicae Theoreticae, ab Lynceorum Academia sodalis cooptatus est. Plurimos honores accepit: Iacobus Solvay Physicae Cathedra (Universitas Libera Bruxellensis, anno 2013), Praeclara Cathedra Visitatoris pro Investigationibus (Perimeter Institutum, Canada, anno 2019), Sackler Praeclarus Praelector (Universitas Telavivi, anno 2020), Chandrasekhar Praelector (Tata Institutum, Bengalurus, anno 2022), Professor Schroedingerianus (Alma Mater Rudolphina Vindobonensis, anno 2023). 

Ad nostrae aetatis scientiam eximie contulit, quia plures libellos de rebus particularum et de origine mundi universi scripsit. Auctor est A Zeptospace Odyssey, libri qui narrat de particulatro acceleratro cui nomen datum est Latus Hadronum Conflictor (LHC) et ubi boso Higgsianus inventus est. 

 Nexus externi 
 Docti libelli.
 Pagina domestica libri A Zeptospace Odyssey.
 TED talk .
 2012 Isaac Asimov Memorial Debate, Novum Eboracum .
 2014 Lectio Volfgangus Pauli de bosone Higgsiano, Turicum .

Categoria:Alumni Universitatis Patavinae
Categoria:Physici Italiae